Arne Gunnarsjaa

Arne Kjell Gunnarsjaa (født 25. september 1939 i Sandvika, død 26. august 2015 i Trondheim) var en norsk arkitekt, også kjent for sin stilling som domkirkearkitekt ved Nidaros domkirkes restaureringsarbeider fra 1989 til 2006.

Arne Gunnarsjaa var bror til arkitekt Øyvind Gunnarsjaa.

Utdanning 
Gunnarsjaa ble utdannet fra Norges tekniske høgskole i 1961. Utdannelsen ble supplert med studier i arkitekturhistorie ved Det norske institutt i Roma 1962 og 1964–1967. I 1962 var studiene egenfinansierte, ved arbeid som assistent for arkitekt Christian Norberg-Schulz, og ved Det norske institutt i Roma for professorene Hjalmar Torp og Hans Peter L'Orange. Etter militærtjeneste i Ingeniørvåpenet i perioden 1963 til 1964 vendte han tilbake til Roma som høyskolestipendiat ved NTH fra 1964 til 1966 og rekrutteringsstipendiat (NAVF) i 1967. Han målte blant annet opp det langobardiske «tempietto» (700-tallet e.Kr.) i Cividale i Nord-Italia, publisert i Roma i 1977 ved professor Hjalmar Torp, som var Gunnarsjaas lærer i bygningsarkeologi.

Yrkeskarriere 
Gunnarsjaa var ansatt hos arkitekt Harald Ramm Østgaard fra 1968 til 1979, ansvarlig medarbeider hos Arkitektene Furuholmen Gunnarsjaa Kolstad fra 1979 til 1981, ansatt hos Viksjø's Arkitektkontor AS fra 1982 til 1987, formann i Norges kunstnerråd 1986–1988, medstifter 1986 av forlaget Emilia, sekretær i Statens byggeskikkutvalg 1987–1989 og ansvarshavende arkitekt (i praksis kalt domkirkearkitekt) ved Nidaros domkirkes restaureringsarbeider 1989–2006, som han ledet 1989–1996. Han har bl.a. arbeidet med orgelspørsmål: Han utformet galleriet 1994 for det restaurerte Wagnerorgelet fra 1741, og utarbeidet i 2006 forslag til ny utforming av kirkens store katedralorgel: Steinmeyerorgelet fra 1930. Han har dessuten utformet innredning av et kapell i et hvelvrom i Vesthuset i Erkebispegården (1997).

Formidling 
I tillegg til sin virksomhet ved Nidarosdomen var Gunnarsjaa aktiv som fagforfatter. Han skrev bidrag til The Dictionary of Art (Macmillan Publishers, 1996) og Norsk bibliografisk leksikon (2005). Han har vært gjesteforeleser ved Det norske institutt i Roma, ved NTH, NTNU, AHO og ved Universitetet i Oslo. Fra 1988 var han sensor ved NTH (fra 1996 NTNU).

Publikasjoner (utvalg) 
 1978 Filaretes arkitekturtraktat, Byggekunst s. 155–157
 1981 Filarete e la gerarchia architettonica, Acta ad archaeologiam et artium historiam pertinentia, Roma, Giorgio Bretschneider, s. 229–257
 1983 Santa Maria dei Sette Dolori, Acta ad archaeologiam et artium historiam pertinentia, Roma, Giorgio Bretschneider, s. 231–266 + 2 upaginerte plansjesider
 1984  Oslo. En arkitekturguide, (sammen med arkitekt Pål Henry Engh), Universitetsforlaget ISBN 82-00-05961-8
 1996 Nidaros domkirke og dens symbolske formspråk, Religion og livssyn nr. 4 s. 5–11
 1999 Arkitekturleksikon, Abstrakt forlag, ISBN 82-7935-007-1
 2001 Kirkerommets hermeneutikk, Inter collegas nr. 1 s. 65–75
 2001 Arkitekturhistorie. En kort innføring i byggekunst, Abstrakt forlag, ISBN 82-7935-019-5
 2002 Arkitekturguide for Norge, Abstrakt forlag, ISBN 82-7935-031-4
 2006 Norges arkitekturhistorie, Abstrakt forlag, ISBN 82-7935-127-2, ISBN 978-82-7935-127-6
 2007 Arkitekturleksikon, revidert utgave, Abstrakt forlag, ISBN 978-82-7935-241-9
 2008 Nidarosdomen i stål og betong, Fortidsminneforeningens årbok 2008 s. 73–77
 2009 Roma i små porsjoner, Abstrakt forlag, ISBN 978-82-7935-271-6
 2010 Operabyggets arkitektur, i Arvid O. Vollsnes (hovedred.): Norges opera & balletthistorie, s. 347–352, Opera forlag, ISBN 978-82-92845-03-5

Referanser

Litteratur 
 Berthelsen, Herman (red.): Hvem er hvem i norsk kulturliv?, Oslo 1987
 Degerud, Hilde: Arkitekt, tegner og forfatter – Møte med Arne Gunnarsjaa, Form nr. 2, 2003
 Lundemo, Trygve: Historiker med sans for nybygg, Adresseavisen, 28. juni 2006
 Mørkved, Tone: – Del Steinmeyerorgelet i to og sett det ned på gulvet, Adresseavisen, 8. november 2006
 Mørkved, Tone: Den siste domkirkearkitekt, Adresseavisen, 29. desember 2006
 Rolfsen, Rolf og Ivar Mølsknes: Trondheim 1959, Trondheim 2009 s. 142–143

Eksterne lenker 
 «Nidaros Domkirke og dens arkitektoniske symbolspråk»
 Artemisia.no
 Riksantikvaren
 https://web.archive.org/web/20130605213329/http://kirkemusikk.net/

Norske arkitekter
Norske sakprosaforfattere
Nidarosdomen
Personer fra Bærum kommune